da en da en da en en da en da id da en da en en da da pl da da da da da da pl da da da da da da da da da da da da da en da da da da da da da da nb sv da da nn da da da da da da da da en it en en als sl da sv da en da sv en da en fa en en sv en
12v strømforsyning – Kolonihave uden strøm
Guide til 12v solcelleanlæg, 12v vindmølle, solvandvarmer og 12v gadgets
4. oktober 201227. marts 2013⌙ 12v strøm , Gadgets
Her er en lille guide til hvordan du laver din egen strømforsyning til 12v, uden du skal have det store loddekolbe-kørekort, ja faktisk behøver du slet ikke en loddekolbe 🙂
Der findes en del elektriske apparater der kan kobles direkte til 12 volt, dem vil jeg i et senere indlæg komme ind på.
Denne guide handler om dimser der bruger 12v eller mindre,
Mange radioer (ikke anlæg), vækkeure, vejrstationer, internet routere og andet it-udstyr kan kobles til 12v ved at benytte denne vejleding.
Man kan købe færdige “cigartænder omformer” i elektronik forretninger som denne fra Elektronik Lavpris, ulempen ved dette er at de (efter mine erfaringer) ikke er så effektive og derfor bruger mere strøm end den vi nu skal “bygge”.
Desuden koster den færdige 240 kr inkl fragt.
“Vores” koster ca. 60 kr.
Jeg har sat et 12volt jævnstrøms stik på dem alle, da det passer til mit solcellesystem.
Det værktøj du skal bruge:
Det røde voltmeter/multimeter kan købes i Harald Nyborg for 70 kr.
I dette indlæg vil jeg beskrive hvordan du billigt og nemt kan tilslutte grej hvis det lever op til følgende:
Forsynes med 9V, 6V, 5V eller 3V – Altså mindre en 12v
Bruger mindre end 3A (3000 mA) eller ca. 15 watt)
Skal være jævnstrøm DC —
Må ikke være vekselstrøm AC ~
Har 2.1 mm DC han jack stik. (andre kan også købes…)
Intet internt batteri der skal lades op, da nogle strømforsyninger til dette er lidt mere avanceret.
Jeg har købt denne trådløse router på eBay:
Den har en strømforsyning med de her specifikationer:
Output: 5.0V — 600mA
2.1 mm DC han jack stik
For at være sikker på den nu også er 5v dc strøm (jævnstrøm) der kommer ud af stikket måler jeg med mit voltmeter:
Som man kan se står der 5.25V.
Når jeg måler kan jeg også se at + (den positive) er inderst i stikke.
Det kan man se ved at putte den røde måler inderst i stikket, som på billedet og kigge på displayet om der står et minus foran 5.25V det gør der ikke i dette tilfælde.
Det samme skal så være gældende ved det stik vi nu skal lave.
Her er hvad vi skal bruge:
DC converter 12v til 5v. $4.68 (27 kr) ebay link
2.1 mm DC han jack stik $0.99 (6 kr) ebay link
DC Enkelt han stik fra Kerychip.dk 29 kr direkte link til kerychip
En stump to ledet ledning
Det hele samles sådan:
Rød eller brun er altid plus.
I DC han stikket er den tykke “pind” plus.
Fra converteren er det den gule der er plus. Men det står også på den (Y = gul)
Jeg måler nu igen med mit voltmeter for at se om vores 12v strømforsyning  ca. viser det samme som den 230v strømforsyning der fulgte med routeren, som vi før målte.
Husk at se om der er byttet om på plus og minus..
Jubii det gør den og jeg kan nu trygt tilslutte routeren til den nye 12volt strømforsyning:
Solfanger fra Lauritz.com chevron_right
28. februar 2013 at 23:02
Nu skriver du, blandt de mange ting, der bruger 12v el. mindre, “radioer (ikke anlæg)”. Jeg personligt er glad for min bilradio i kolonihavehuset, som jeg da betragter som et lille anlæg. Den trækker fint et par gode stereoanlægshøjttalere og kan både spille CD og mp3 skiver, foruden ved minijack- og USBnøgle indgange samt mulighed for at indsætte et mikro SD kort. Men ellers tak for en fin vejledning her.
16. april 2017 at 19:27
kanonglad for din side. jeg skal i gang selv og har plan om at “trække stikket” til seas i efteråret 2018. Grunden til at det varer så længe er økonomi (pensionist).
Leave a comment Annuller svar
Din e-mailadresse vil ikke blive publiceret. Krævede felter er markeret med *